Home -- Fulfulde -- Perform a PLAY -- 063 (Sammy‘s discovery)
63. No Saïku yiitiri huunde nden
Ka ɗate saare wi’eteende nden New-York, henndu jaangol no wifude. Saïkou no yiilirde kufuɗe on ka noppi makko. Kiikiiɗe kala, himo wowti haylodugol e ben makko. Otooje no doga ko yaawi, ferenji ɗin no wulla, rewåe åen no doga hella ka buseje wondude e saakuuji heewuɗi piiji. Fow no hawji.
Saïku : "Baaben, ko honɗun woni ɗun?"
Ben makko, hari no miijaade miijooji lugguɗi, o jaabii mo :
Baabaajo : "Ko honɗun faalaɗaa wi’ugol?"
Saïku : "Hoodere nden, yo baaben, a yi’aali nde?"
E nder jiñere, o holli mo fineeter wonɗo on e suudu goo. Hari busii no huååinaa ka tawata ɗenngal yiite ngen no jalbirde wa hoodere e nder niwre nden.
Baabaajo : "Åee yimåe no joɗɗini busiiwol ka fineeter åiɗɗo maååe on, himo woɗɗitii, fota non ka hare ɗen waɗata ɗon, himo tippira e ayåe makko åen. Si kural arii e hewtude mo, åe ɗanninay buusiwol ngol."
Fewndo ko o seppaynoo ka woɗɗi, ben makko no miijoo ɗun ɗoo : Miɗo tañinii wonde mi haanaano joɗɗinde buusiwol ka fineeter åiɗɗo an on.
Saïkou jokkitii ndaarugol koode ɗen.
Saïku : "Baaben, hooder goo kadi no ɗoo, ɗon kadi, åe tawi buusiiji ɗiɗi no joɗɗinaa e fineeter. Nden åeynguure non haray woopataa no mari åiååe ɗiɗo yahuåe ka hare."
Ka lannoode laawol ngol, Saïkou tiggitii, o dartii nde wootere. O acci foofude wa si tawii ko goɗɗo miijotaako waɗii.
Saïku : "Ndaaren, baaben, too!"
O yiitii hoodere jemma nden ka kammu ngun niååiti ɗon.
Saïku : "Hara Alla no mari Åiɗɗo kanko kadi, o waɗii hoodere ka fineeter?"
Baabaajo : "Hiihi, Alla no mari Åiɗɗo bajjo, o nelii mo fii tippirgol e bonki kin e nder oo aduna, o foolii tippude e aalaaji, kono ko ɗi giggol ngol. Ɗun non jarii wonkii makko kin kono himo yiɗi ayåe makko åen! Åen fempunooåe mo ka leggal atindiraangal! Alla immintinii mo hakkunde mayåe åen. Ko sabu makko heåirɗen åuttu hakkunde men e Alla e yimåe åen."
Åay neeåii, Saïkou miijitii fii hoodere nden ka fineeterji e fii ngoo miijo on tippirɗo e bone on ka aduna e fee okkitirgol hoore makko sadaka.
Annabi Iisaa okkay åuttu. Hareeji goo kadi hulåiniiɗi no woodi wonɗi addorde kulol e tampereeji. Bombuuje e kure no ittude wonkiiji ɗuuɗuɗi.
Kono hoodere nden ka fineeter Alla waawataa ɗannineede. On yeɗoowo åuttu e kisiyee fii yimåe toriiåe mo åen fow waawetaake ɗannineede kadi, e maanaa : Iisaa-Almasiihu on.
Yewtooåe : Fillitotooɗo, baabaajo, Saïku
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn zho_Hant